બન્ને આરોપીઓને જામનગર ખસેડવામાં આવ્યા પછી ગઈકાલે તેઓની ધરપકડના ચોવીસ કલાક પૂર્ણ થાય તે પહેલા સાડા આઠેક વાગ્યે એસપીના સીધા માર્ગદર્શન હેઠળ એલસીબીના કાફલાએ બન્ને આરોપીઓને ચૌદ દિવસના રિમાન્ડની માગણી સાથે મહિલા ન્યાયમૂર્તિ ગીતાબેન આહિરના નિવાસસ્થાને રજૂ કર્યા હતા જ્યાં પોલીસ પાસે રહેલા કાગળો તેમજ આ કેસની ગંભીરતા ધ્યાને લઈ ન્યાયમૂર્તિએ બન્ને આરોપીઓને દસ દિવસના રિમાન્ડ પર સોંપ્યા છે. ગઈકાલ સવારથી બન્ને આરોપીઓની હાથ ધરાયેલી પૂછપરછમાં તેઓએ કબૂલ્યા મુજબ જયેશ પટેલે અગાઉ પોતાના મુંબઈમાં રહેતા કાર ડ્રાઈવર આલ્ફ્રેડને સોપારી કિલર શોધી આપવા માટે કહ્યું હતું જેના પગલે આલ્ફ્રેડની ઓળખાણમાં રહેલા સાયમન લુઈસનો આ પ્રકરણમાં પ્રવેશ થયો હતો. મુંબઈમાં જમીન-મકાનના વ્યવસાય સાથે સંકળાયેલા અજય મહેતાને સાયમન લુઈસે પોતાની સાથે ભેળવી રૃા.પ૦ લાખની ઉપરોક્ત સોપારી અંગે મારા શોધી આપવાની તજવીજ કરી હતી.